Source: https://romaniafarajustitie.wordpress.com/2009/11/26/bravo-csm-fostul-procuror-militar-dan-voinea-a-primit-aviz-negativ-la-cererea-sa-de-reincadrare-in-magistratura/
Timestamp: 2020-01-29 12:30:44+00:00
Document Index: 38879634

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

BRAVO, CSM! Fostul procuror militar Dan Voinea a primit aviz negativ la cererea sa de reincadrare in magistratura! | No Justice
BRAVO, CSM! Fostul procuror militar Dan Voinea a primit aviz negativ la cererea sa de reincadrare in magistratura!
Publicat de Snake pe noiembrie 26, 2009
Publicat în: Asa DA, Eveniment, Justitie, Made in Romania, Magistrat, Procuror.	Etichetat: csm, dan voinea, dosarele revolutiei, respingere cerere reincadrare procuror Dan Voinea.	9 comentarii
Plenul CSM a decis, joi, 26 noiembrie 2009, să respingă cu majoritate de voturi, cererea fostului procuror militar Dan Voinea de reîncadrare în magistratură, după ce preşedintele Băsescu i-a solicitat acestuia, în urma unei discuţii la Cotroceni, să finalizeze dosarul Revoluţiei.
Fostul procuror militar, Dan Voinea, a susţinut joi, în plenul CSM că soluţionarea dosarului Revoluţiei de către procurori civili ar fi fost o garanţie că acesta s-ar fi rezolvat mai repede pentru că procuror militar fiind „vrei nu vrei, ca militar eşti subordonat Armatei”.
Întrebat de preşedintele Consiliului Magistraturii, Virgil Andreieş, dacă i se pare potrivit ca judecători şi procurori militari să soluţioneze dosare în care este parte armata, Voinea a răspuns că nu, susţinând că „de aici mi s-a tras, nu m-am subordonat ca alţii unor generali implicaţi în Revoluţia din 1989. Vrei nu vrei, ca militar eşti subordonat Armatei.”
Fostul procuror militar Dan Voinea, a fost joi, în plenul CSM, unde a cerut reîncadrarea în magistratură, după ce preşedintele Băsescu i-a solicitat în urma unei discuţii la Cotroceni să finalizeze dosarul Revoluţiei.Voinea le-a mai spus membrilor CSM că nu putea să refuze acest lucru, pentru că a muncit mult în aceste dosare şi nu are ce să-i reproşeze în privinţa lor, fiind singurul procuror care a trimis din dosarele Revoluţiei în instanţă.” E de datoria mea să termin ce am început.”, a spus Voinea.
Generalul Dan Voinea le-a descris membrilor Plenului CSM activitatea sa în perioada în care a lucrat la dosarul Revoluţiei, spunând că a avut parte de „aversiune din partea conducerii Parchetului General”. „Nu m-au întrebat niciodată de ce am nevoie ca să rezolv dosarele.”, a afirmat el.
Membrii Plenului au hotărât, totuşi, să limiteze discuţiile doar la cererea de reîncadrare a lui Dan Voinea, motivând că numai Parchetul poate hotărî în cazul reîncadrării dacă acesta se va ocupa sau nu de dosarul Revoluţiei şi al Mineriadei.
Conform membrilor Plenului CSM, Parchetul General a dat aviz negativ în privinţa reîncadrării lui Voinea, considerând că nu este oportună ocuparea posturilor vacante de către procurori pensionari. Plenul CSM deliberează cu privire la cererea de reîncadrare făcută de generalul Dan Voinea.
Voinea a spus, a sfârşitul audierii în plen, că, dacă va reintra în magistratură, va renunţa la pensia sa, deşi la început, înainte să afle că legea nu i-o permite, a fost de altă părere şi anume a vrut să rămână cu pensie în loc de salariu.
Felicit CSM-ul pentru decizia luata. Sa speram ca nu vor rasturna altii ceea ce dumnealor au decis astazi cu atata curaj!
← Licitaţie secretă de 20 milioane € la Ministerul Mediului pentru achiziţionarea de componente IT pentru Sistemul Integrat de Mediu
Scrisoare catre Domnul Director, in urma sustinerii unui interviu ramas fara raspuns :) →
9 comentarii la “BRAVO, CSM! Fostul procuror militar Dan Voinea a primit aviz negativ la cererea sa de reincadrare in magistratura!”
octavpelin pe noiembrie 27, 2009 la 2:30 pm a spus:
Snake,Decizie corecta a CSM,o zi minunata 🙂
snake pe noiembrie 27, 2009 la 2:40 pm a spus:
dupa cum merg treburile prin spatiul asta fara caini, nu mai cred in nimic bun. IICJ poate rasturna decizia daca Voinea o contesta. 😦
Ghita Oradea pe noiembrie 30, 2009 la 11:40 pm a spus:
CSM a facut ceea ce trebuia facut cam de multisor, si anume sa-l doteze pe domnul general cu cele trei cizme de rigoare(doua in picioare si una in c…r). Ma intreb
de cind lucreaza domnia sa la dosarele revolutiei si a mineriadelor, si de ce avea nevoie pentru a scoate la lumina adevarul ca doar nu si-a pastrat la o virsta respectabila neprihanita mintea pe care sper s-o fi avut la 6 ani? Desi buna decizia reprezinta doar o picatura in oceanul de zoaie ce reprezinta moralitatea si justitia la noi. Fapt imbucurator, s-a indeplinit episodic dorinta d-lui Stoica din perioada cit a fost ministru, s-a instaurat pentru putin timp „domnia legii”.Domnul Stoica nu si-a indeplinit aceasta dorinta, dar in schimb si-a indeplinit multe altele, de exemplu desfiintarea infractiunii de bancruta frauduloasa prin ordonanta de urgenta pentru a-i face scapati pe S.Muresan si M.H. Hossu, ca baietii au subtilizat in 1993 doar echivalentul Bugetului de Stat pe un an! In rest dosarele „instrumentate”de d-l general prezinta din nefericire singura concluzie aratata de presa anilor 90 „securitatea militia si armata au tras numai in aer si revolutionarii au tras aer in piept” iar bucurestenii bumbaciti de mineri au cazut pe jos si si-au spart capetele de „drogati”, in rest nici un vinovat!
snake pe decembrie 1, 2009 la 12:41 am a spus:
perfect adevarat. ma inclin. astea nu sunt vorbe aruncate in vant, ci sunt fapte reale care au la temelie dovezi graitoare.
mi-a placut teribil expresia cu „cele 3 cizme”. mi-o imprumuti pt viitor? :))
Din folclorul dacilor:
Tu, numai tu, neîmiblînzitã fiară,
Ghita Oradea pe decembrie 1, 2009 la 5:14 pm a spus:
Snake poti folosi oricind expresia cu cizmele, este o exprimare militara din perioada interbelica. Am privit azi la televizor porcaria numita „Pactul pentru Timisoara”, eu banuiam de dimineata ce se va intimpla acolo. Daca cei ca d-l general Voinea isi faceau datoria securistii nu mai apucau sa patrunda pina la tembelism PNTCD, PNL pentru ca oricum PSD e de-al lor!Oamei mai prosti ca cei din staff-ul lui Geoana cind au luat decizia sa mearga la Timisoara de 1 decembrie n-am mai intilnit! Doar virfurile PCR la cite un chef se mai distrau pe seama unei manifestatii organizate la Arad in 1948 de catre femeile din proaspatul PMR(devenit ulterior PCR), tovarasele manifestau pentru drepturi egale cu barbatii, datorita pregatirii precare a lor si a organizatorilor manifestatiei au arborat si strigat lozinca „Noi vrem ce au barbatii”, nu mai e cazul de precizat cum s-a ris acolo!Merci pentru poezie, frumoasa si sugestiva!
snake pe decembrie 1, 2009 la 9:22 pm a spus:
uite cum n-ai avut ce face si te-ai uitat la tv ca sa te enervezi. eu mi-am abandonat obiceiul asta, nu ma mai obosesc sa-mi pierd timpul pe tv-urile romanesti. foarte rar ma mai atrage ceva. ultima oara m-am uitat la confruntarea dintre cei 3 prezidentiabili 🙂
cat curaj (mai bine zis cat tupeu) sa mearga la Timisoara!
Update! spre seara m-am uitat si eu la stiri! dom’ne, astia sunt sanatosi? se forteaza cumva o noua „revolutie”? am ajuns intr-o situatie mai tembela decat in ’89, acum avem de ales intre comunisti si dictatori! regret amarnic ca in iarna aceea m-am expus gloantelor la Universitate si televiziune iar astazi traiesc cel mai oribil cosmar din viata mea! atunci eram atat de increzatoare ca lucrurile se vor schimba in bine incat nu mi se parea ca poate fi ceva mai rau decat ce traisem pana la acea data. iata insa ca viata mi-a demonstrat ca intotdeauna este loc de si mai rau!
Ghita Oradea pe decembrie 2, 2009 la 10:28 pm a spus:
Snake! Toti ne-am intrebat ce va fi dupa Ceausescu, dar nici in cele mai negre vise nu mi-am putut imagina ca vom ajunge in asa hal de mizerie morala si economica
fiind condusi de enscrementele lasate de PCR si Secu’! Din pacate nu esti singura deceptionata de starea actuala a lucrurilor, eu am avut deceptii mult mai mari, dar o sa mai vorbim despre asta.
snake pe decembrie 3, 2009 la 12:56 am a spus:
ma doare sufletul si tineretea ca am ajuns din nou aici! cand stiu ce-am trait in ’89 si unde suntem astazi, mi se pare ca traiesc un cosmar! cel mai hidos din toate! Ghita, eu vreau sa traiesc decent, intelegi? Vreau sa mi se respecte drepturile, sa pot privi cu mandrie in spate, in fata si lateral fara sa-mi puna un dobitoc piedica sau sa-mi taie capul! Am imbatranit 20 de ani aproape degeaba! Stiu ce pot face, cum pot face, dar nu mi se permite pt ca sunt prea corecta pt romanica de azi! asta e!
Pingback: Daca nu se vrea reimprospatarea corpului magistratilor cu profesionisti, atunci sa-i resuscitam pe cei mai mulabili: Dan Voinea reloaded :)) « No Justice